Robert Mood

Robert Mood (født 1958) er en norsk tidligere offiser, generalløytnant. Han har vært generalinspektør for Hæren og var i 2012 sjef for FNs observatørstyrke i Syria (UNSMIS) etter tidligere å ha vært sjef for FNs observatørkorps i Midtøsten (UNTSO). Høsten 2017 ble han valgt til president i Norges Røde Kors for tre år, han fratrådte i 2020.

Han ble tildelt Fritt ords pris i 2016.

 Karriere 
miniatyr|Robert Mood forteller om operasjonen i Syria under et symposium på Luftkrigsskolen i forbindelse med FN-dagen. Symposiet trakk linjene fra 2. verdenskrig i Norge til dagsaktuelle internasjonale hendelser. 
Robert Moods militære løpebane startet i 1977 ved Befalsskolen for infanteriet. I Brigaden i Nord-Norge hadde han deretter i tur og orden stillinger som lagfører, troppssjef og kompanisjef. I mellomtiden gikk han Krigsskolen, senere Hærens stabsskole. 

Mood var nestkommanderende for Telemark bataljon 1993–1994, før han tok to års utdannelse ved det amerikanske marinekorpsets høyskoler og universitet i USA, der han utmerket seg som beste elev. Tilbake i Norge virket han som operasjonsoffiser i 6. divisjon frem til 1998, da han ble sjef for Telemark bataljon, som i 1999 til 2000 var utplassert i Kosovo. Lik sin forgjenger, Jon B. Lilland, hadde han denne stillingen i to år, for deretter å bli forfremmet til oberst i 2000. Han tiltrådte da som sjef for Planavdelingen i Forsvarets Overkommando. Forfremmelsen til brigader kom i 2002 ved utnevnelse til stillingen som sjef for Hærens kampvåpen. I 2004 fulgte utnevnelsen til sjefstillingen i Hærens transformasjons- og doktrinekommando (TRADOK). Etter økonomiskandalen i hæren i 2005 og Lars Sølvbergs avgang ble Mood generalinspektør for Hæren. 

I januar 2009 utnevnte FNs generalsekretær Ban Ki-moon generalmajor Mood til ny sjef for United Nations Truce Supervision Organization (UNTSO).Major General Robert Mood Appointed Head of Mission, Chief of Staff of United Nations Truce Supervision Organization (UNTSO), Secretary-General, SG/A/1172, BIO/4058, PKO/203. Department of Public Information, News and Media Division, New York. Han var UNTSO-sjef til 2011 med ansvar for observatører på Golan-høyden og Sør-Libanon samt regional dialog med militære og politiske ledere. UNTSOs hovedkvarter er i Jerusalem med utekontorer i Beirut, Damaskus og Kairo. 

Den 1. august 2011 ble han den første sjef og veteraninspektør for Forsvarets veterantjeneste (FVT), faglig underlagt Sjef Forsvarsstaben/P. FVT har i oppdrag å implementere forbedringstiltak og fylle rollen som Forsvarssjefens rådgiver og talsperson i veteransaker.

I april 2012 fikk Mood i oppdrag å bistå Kofi Annan i hans arbeid som FN og Den arabiske ligas spesialutsending til Syria i forbindelse med konflikten der. Mood ble da sjef for observatørstyrken UNSMIS,Nordmann blir Kofi Annans høyre hånd i Syria, VG Nett, 4. april 2012. som han ledet til juli 2012.«Robert Mood gir seg som leder for Syria-styrken», VG Nett, 19. juli 2012. Etter meget rask etablering frøs Mood operasjonene i midten av juli da volden eskalerte til et nivå som gjorde det meget vanskelig å utføre oppgavene.

I statsråd 24. januar 2014 ble Mood utnevnt til generalløytnant«Offisielt frå statsrådet 24. januar 2014», regjeringen.no. og sjef for Den norske militærmisjonen i Brussel (NATO).«Ny sjef for Militærmisjonen i Brussel», Forsvarsdepartementet, pressemelding nr.: 6/2014. Robert Mood gikk av med pensjon fra Forsvaret 1. august 2016.«Robert Mood: Om «Kongens nei», integritet og moderne lederskap» , HR Norge 18. august 2016.

I perioden 6. oktober 2017 til 4. oktober 2020 var Mood president av Røde Kors. 

 Standpunkt til Russlands invasjon av Ukraina
Under Russlands forberedelser til  invasjonen av Ukraina i 2022, framhevet Mood at vi ikke må se på Russland som skurker. "Er ny storkrig uungåelig?", kronikk i Aftenposten, 9. januar 2022 Etter at angrepet var kommet i gang, ga han et intervju der han fremstod som kritisk til at Norge hjalp Ukraina med forsvarsvåpen. "Robert Mood om fare for ny storkrig: – Veldig lite sannsynlig", OAvis, 8. mars 2022  Noen dager etter at intervjuet stod på trykk, gikk han ut og presiserte at om han hadde vært i stridsdyktig alder ville han selv ha dratt til Ukraina for å delta i forsvarsinnsatsen på ukrainernes side.

 Utmerkelser 

 Militært 
Mood er tildelt følgende dekorasjoner:«Døren er åpnet», Forsvaret.no, 24. august 2011.«Lieutenant General Robert Mood», nato.int, 4. juni 2014, besøkt 5. juni 2014.
 Forsvarsmedaljen med laurbærgren
 Forsvarsmedaljen
 Forsvarets medalje for internasjonale operasjoner med tre stjerner
 Hærens vernedyktighetsmedalje med tre stjerner
 Den nasjonale fortjenstorden (Frankrike)
 FN-medaljen for UNTSO
 FN-medaljen for UNIFIL
 NATO-medaljen for Kosovo
 FN-medaljen for UNSMIS
 Norges Veteranforbund for Internasjonale Operasjoners hederstegn i gull.

 Annet 
 Forsvarets likestillingspris (2008)

 Sivilt 
Han ble tildelt Fritt Ords Pris for 2016 «for å ha vist ytringsmot i kritiske debatter om Forsvarets rolle i samfunnet».

 Bibliografi 
 Ansvar - Ledelse er ingen popularitetskonkurranse, Cappelen Damm (2017) 
 Kunsten å stå opp om morgenen - 10 råd for livet, Kagge forlag (2021) 

 Referanser 

 Eksterne lenker 


Kategori:Norske generalløytnanter 
Kategori:UNIFIL-personell
Kategori:Forsvarsmedaljen med laurbærgren
Kategori:Forsvarsmedaljen
Kategori:Den nasjonale fortjenstorden (Frankrike)
Kategori:Personer tilknyttet Telemark Bataljon
Kategori:Mottakere av Fritt Ords Pris
Kategori:Personer fra Kragerø kommune
Kategori:Personer tilknyttet Norges Røde Kors